Η **Νάμπι Τατζίμα** (ιαπωνικά: 田島 ナビ, 4 Αυγούστου 1900-21 Απριλίου 2018) ήταν υπεραιωνόβια από την Ιαπωνία. Σε ηλικία 117 ετών ήταν (ως τον θάνατό της, τον Απρίλιο του 2018) ο γηραιότερος επιβεβαιωμένος εν ζωή άνθρωπος και ο τελευταίος εν ζωή άνθρωπος που γεννήθηκε τον 19ο αιώνα. Ήταν επίσης ο γηραιότερος επαληθευμένος άνθρωπος στην Ιαπωνία και την Ασία μέχρι που η ηλικία της ξεπεράστηκε απο την Κάνε Τανάκα στις 19 Σεπτεμβρίου του 2020

Βιογραφία
---------

Η Τατζίμα γεννήθηκε στο Αράκι, μια περιοχή που ήταν τότε γνωστή ως Χωριό Γουάν, στο δυτικότερο μέρος του νησιού Κικατζίμα. Από το Φεβρουάριο του 2002, κατοικεί σε ένα γηροκομείο που ονομάζεται "Κικάιεν" (喜 界 園) στο Κικάι του νομού Καγκοσίμα.

Ο σύζυγός της, Τομινίσι Τατζίμα (田島 富 二 子), πέθανε το 1991 σε ηλικία 95 ετών σύμφωνα με ορισμένες πηγές ή ενδεχομένως το 1992 ή το 1993 σύμφωνα με άλλες. Έχει εννέα παιδιά (επτά γιοι και δύο κόρες). Τον Σεπτέμβριο του 2011, η Τατζίμα είχε 28 εγγόνια, 56 δισέγγονα και 35 τρισέγγονα. Τον Σεπτέμβριο του 2015, είχε πάνω από 140 απογόνους, συμπεριλαμβανομένων των τρισέγγονων. Τον Σεπτέμβριο του 2017 είχε περίπου 160 απογόνους.

Η Τατζίμα έγινε το γηραιότερο εν ζωή άτομο στην Ιαπωνία στις 27 Σεπτεμβρίου 2015, μετά το θάνατο μιας 115χρονης ανώνυμης γυναίκας που ζούσε στο Τόκιο. Στην 1 Σεπτεμβρίου ξεπέρασε την ηλικία της Μισάο Οκάουα (117 χρόνια, 27 μέρες) και έγινε ο γηραιότερος άνθρωπος στην Ιαπωνία και στην Ασία που έζησε Στις 15 Σεπτεμβρίου 2017, μετά το θάνατο της 117χρονης Τζαμαϊκανής Βάιολετ Μπράουν, η Τατζίμα έγινε το γηραιότερο εν ζωή άτομο στον κόσμο και το τελευταίο εν ζωή άτομο που γεννήθηκε τον 19ο αιώνα. Στις 23 Μαρτίου 2018, ξεπέρασε την ηλικία της Καναδέζας Μαρί-Λουίζ Μίλερ (117 χρόνια, 230 ημέρες) και έγινε ο τρίτος μεγαλύτερος άνθρωπος που έζησε μετά την Ζαν Κάλμαν και την Σάρα Κνάους.

Τον Ιανουάριο του 2018 μεταφέρθηκε σε νοσοκομείο λόγω αδυναμίας και πέθανε απο φυσικά αίτια στις 21 Απριλίου 2018 σε ηλικία 117 χρονών, 260 ημερών, μόλις τρισίμιση μήνες πριν τα 118α γενέθλια της. Μετά τον θάνατο της η Τσίγιο Μιγιάκο έγινε ο γηραιότερος εν ζωή άνθρωπος και στην Ιαπωνία και στον κόσμο. Παρέμεινε η μεγαλύτερη Γιαπωνέζα και Ασιάτισσα καθώς και ο τρίτος μεγαλύτερος άνθρωπος που έζησε μέχρι που η Κάνε Τανάκα ξεπέρασε την ηλικία της στις 19 Σεπτεμβρίου του 2020, ενώ στις 30 Οκτωβρίου 2021 η Γαλλίδα Λουσίλ Ράντον ξεπέρασε την ηλικία της αφήνοντας την ως ο πέμπτος μεγαλύτερος άνθρωπος που έζησε

Δείτε επίσης
------------

* Γηραιότερα εν ζωή πρόσωπα στον κόσμο

Παραπομπές
----------

1. ↑  Schumann, Rebecka (9-6-2014). «Misao Okawa, The World’s Oldest Woman, And 39 Other Female Supercentenarians». *International Business Times*.. Ανακτήθηκε στις 7-7-2015.
2. ↑  *Guinness World Records 2015*. Guinness World Records. 11 Σεπτεμβρίου 2014. σελ. 77. ISBN 978-1-9088-4370-8.
3. ↑  世界最高齢、１１７歳女性死去＝最後の１８００年代生まれ－伊 (Ιαπωνικά)
4. 1 2  117歳　世界一へ県民栄誉検討　田島ナビさんを知事訪問　鹿児島県喜界町 Αρχειοθετήθηκε 2017-10-28 at Archive.is Πρότυπο:Jp icon
5. 1 2 3  «「ナビばあちゃんちばりよー」／喜界町の田島さんに県祝い状» ["Grandma Nabi" - Kikai City holds provincial celebration for Mrs. Tajima] (στα Japanese). 16 Σεπτεμβρίου 2015. Ανακτήθηκε στις 25 Νοεμβρίου 2015. CS1 maint: Μη αναγνωρίσιμη γλώσσα (link)
6. ↑  子孫１４０人…発酵飲料好み、よく食べ　国内最高齢１１７歳の田島ナビさん Αρχειοθετήθηκε 2017-09-22 at Archive.is Πρότυπο:Jp icon
7. ↑  «広報きかい» [Kikai News] (PDF) (στα Japanese). Kikai Town Hall. Σεπτεμβρίου 2011. Αρχειοθετήθηκε από το πρωτότυπο (PDF) στις 13 Απριλίου 2015. Ανακτήθηκε στις 9 Ιουλίου 2015. CS1 maint: Μη αναγνωρίσιμη γλώσσα (link)
8. ↑  «World's oldest person dies, giving title to Japanese supercentenarian». Αρχειοθετήθηκε από το πρωτότυπο στις 24 Μαρτίου 2018. Ανακτήθηκε στις 24 Ιανουαρίου 2018.